**Bedre jervejakt i Nordland**

**Prosjekt Utmark fortsetter sitt arbeid med prosjektet ”Bedre jervejakt i Nordland”, og mye arbeid er allerede utført. Tildelingene, i form av teknisk utstyr, åtebuer og båser for jaktsesongen 2012/2013 er ferdig behandlet og mye nytt utstyr har allerede funnet veien ut i skogen, fra Bindal i sør til Narvik i Nord.**

En rekke jaktlag/jegere er nå innlemmet i prosjektet og alle disse har mottatt støtte/tilskudd. Nye åtebuer og jervebåser ser nå dagens lys fra Bindal i sør til Narvik i nord (se figur 1). Det er utdelt støtte i form av viltkamera med MMS-varsling og åtevarslere av høy kvalitet, og de første bildene av jerv på åte er allerede kommet inn. God overvåking av

åteplassen er svært viktig for en effektiv jakt, og vi håper dette

utstyret kan bidra til nettopp dette. Kameraet som tildeles er

av typen ”*Scoutguard SG550 – 8M (MMS)”* og varsleren er en

trådløs *”Dakota Alert WMT-3000E (PIR)*”.

Åtevarsler

Viltkamera

Tilbakemeldingene fra de aktuelle jegerne har så langt vært

svært positive.

Prosjektet har som mål å stimulere til dannelse av nye jaktlag, samtidig som etablerte jaktlag/jegere også skal støttes. I prosjektets første år

ble totalt innlevert søknader om støtte på

en verdi av kr. 567 700,-. Med en

budsjettramme på tilskudd til jegerne på

til sammen kr. 290 000,- til teknisk

utstyr/bu og bås, var det mange søkere

som ikke fikk noe bidrag før

årets jaktsesong. Andre jegere fikk sine

søknader delvis innvilget mens noen få,

heldige fikk ”full pott” på sine søknader.

Under tildelingen av tilskudd ble tapstall


(rein og sau), organisering, plan for jakta

samt jakttrykk ellers i området vektlagt.

Jervebu tildelt av prosjektet. En rekke tillatelser må hentes inn før bua kan reises.

I tiden etter dette er det utført en del arbeid knyttet opp mot grunneiertillatelser og byggetillatelser fra kommunene der buene/båsene skal opp. Det er viktig for åtejegere å få tillatelser som strekker seg over lengre perioder slik at man med sikkerhet kan planlegge jakt på en gitt lokalitet over flere år. Prosjekt Utmark har opparbeidet god dialog med Statskog og en rekke kommuner i denne perioden. Åpenhet om det som foregår på disse lokalitetene er viktig for videre drifting av åteplassen.

**To jervejaktkurs skal avholdes høsten 2012, som del av prosjektet;** Lørdag 17. november i Saltdal, oglørdag 24. november i Hattfjelldal. Begge kurs vil omfatte praktisk jakt på jerv, befaring av aktiv åteplass, regelverk knyttet opp mot jakt på jerv samt jervens biologi. Erfarne jegere, samt Statens naturoppsyn (SNO) skal

delta som foredragsholdere.

Dette vil være en fin anledning

for prosjektets ”ferske”

jervejegere å innhente nyttig

informasjon/erfaring fra de mer

drevne jegerne, og vi håper

derfor at nye jegere, så vel som

”veteranene” stiller opp. Dette

vil i tillegg være en fin anledning

for Prosjekt Utmark og

eventuelle representanter fra

styringsgruppen å treffe jegere i

prosjektet. Jegere innlemmet i

prosjektet får dekket

deltakeravgiften.

Jervejakta startet 10. september.

Samlet kvote for hele Nordland

er satt til 23 jerv, med en

hunndyrbegrensning på 11 dyr.

Vidar Bentsen

Prosjektleder

Tel: 755 06068

E-post: prosjekt.utmark@bondelaget.no